Diari Oficial de la Generalitat Valenciana


Sumari del DOGV 9101, del 07-06-2021 (2021/5738)

RESOLUCIÓ de 19 de maig de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Xabia International College Cantallops, de Xàbia..
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5738


Data del document
:   19-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 de maig de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Xabia International College Cantallops, de Xàbia.. [2021/5738]  
Antecedents de fet  
Primer. L'expedient ha sigut iniciat a instàncies del representant de l'entitat titular del centre docent estranger Xabia International College Cantallops, amb número de codi 37005140, de Xàbia, per la qual sol·licita autorització per a l'obertura i funcionament del centre.  
Segon. La titularitat del centre ha presentat certificació expedida per la representació diplomàtica britànica acreditada a Espanya, Fundació British Council, per a la impartició dels següents ensenyaments del sistema educatiu britànic:  
Des de Year 7 (11 a 12 anys) fins a Year 13 (17 a 18 anys) per a un màxim de 280 alumnes espanyols i estrangers i amb validesa fins al 31 de maig de 2023.  
Tercer. Consten en l'expedient els informes favorables de la Unitat Tècnica i de la inspecció educativa de la Direcció Territorial d'aquesta Conselleria a Alacant.  
  
Fonaments de dret  
1r.Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d Educació i Formació Professional.  
2n. L'article 14.2.b del Reial decret 808/1993, de 28 de maig, sobre règim de centres docents estrangers a Espanya, estableix que s'adjuntarà a la sol·licitud d'obertura i funcionament del centre una certificació expedida per la corresponent representació diplomàtica acreditada a Espanya en la qual conste, fefaentment, que els ensenyaments tindran validesa oficial plena al país d'origen, i que el centre reuneix els requisits als quals es refereix l'apartat 1 de l'article 5 d'aquest reial decret.  
  
A aquest efecte, el centre aporta certificat de la Fundació British Council amb les condicions expressades en l'antecedent de fet segon.  
  
3r. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
Consta en l'expedient informe favorable de la Inspecció d'Educació de la Direcció Territorial d'aquesta conselleria a Alacant.  
4t. D'acord amb l'article 6 de l'esmentat reial decret, els centres estrangers a Espanya ?hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. 2. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola?.  
Donant compliment a això, la Unitat Tècnica de la Direcció Territorial d'aquesta conselleria a Alacant informa favorablement.  
  
De conformitat amb això, resolc:  
  
Primer  
Autoritzar el centre següent, en els terminis i condicions que a continuació s'especifiquen:  
Codi: 91270376.  
Denominació genèrica del centre: centre docent privat estranger.  
Denominació específica del centre: Xabia International College Cantallops.  
Titular: Xabia International College, SA.  
Domicili: carrer Cantallops, nº 37  
Localitat: Xàbia (03603).  
Província: Alacant.  
Ensenyaments que s'autoritzen i capacitat:   
S'autoritza la impartició dels següents ensenyaments del currículum britànic  
Des de Year 7 (11 a 12 anys) fins a Year 13 (17 a 18 anys) per a un màxim de 280 alumnes espanyols i estrangers i amb validesa amb validesa fins al 31 de maig de 2023.  
  
Segon   
La present resolució tindrà efectes acadèmics a partir del curs 2021-2022 i fins al 31 de maig de 2023, havent de ser inspeccionat i rebre carta d'acreditació abans de l'expiració d'aquest termini. Transcorregut el termini sense aportar a aquesta conselleria certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 19 de maig de 2021.- El secretari autonòmic d'Educació i Formació Professional: Miguel Soler Gracia.